CIENĪJAMIE VECĀKI!

Latviešu valodas aģentūra ir izdevusi mācību līdzekli 6-8 gadus veciem bērniem latviešu valodas apguvei „Karuselis”. Tas palīdz pilnveidot bērna vārdu krājumu, sekmē runas attīstību un vēlēšanos runāt latviski. Lai sekmētu bērna motivāciju mācīties, ir nozīmīga arī vecāku iesaistīšanās mācību procesā. Brīvajos brīžos Jūs kopā ar bērnu varat mācīties latviešu valodu. Piedāvājam Jums vārdu krājumu 12 tematiem, kopā – 288 vārdus.

Bērnam kopā ar vecākiem ir iespējams

* atrast krāsainajam attēlam atbilstošo nekrāsaino attēlu un izkrāsot to,
* klausīties vārdus un atrast atbilstošo attēlu,
* atrast attēlam atbilstošo vārdu un izlasīt (kad iemācās lasīt) to,
* atbildēt uz jautājumiem (Kas tas ir? Kas tā ir? Kas tie ir? Kas tās ir? u.c.),
* kārtot vārdus pēc dažādām pazīmēm.

Piedāvātos uzdevumus vecāki var pārveidot par kartītēm, izdrukāt, sagriezt un piedāvāt bērnam kā spēli.

**GATAVOJAM ĒST**

**Uzdevumi darbības laika nošķiršanai**

|  |  |  |  |
| --- | --- | --- | --- |
| **tagad** | **vakar** | **rīt** | **ko?** |
| es gatavoju | es gatavoju | es gatavošu | brokastis |
| es griežu | es griezu | es griezīšu | maizi |
| es cepu | es **cepu** | es **cep**šu | olu |
| es vāru | es vārīju | es vārīšu | zupu |
| es ēdu | es **ēdu** | es **ēdīšu** | biezpienu |
| es dzeru | es **dzēru** | es **dzeršu** | pienu |

Izceltie vārdi jāizrunā ar šauro *e*

**Uzdevumi jautājumu un atbilžu vingrināšanai**

|  |  |  |
| --- | --- | --- |
| Vai tu ēdīsi vakariņas? | Jā, es ēdīšu vakariņas. | Nē, es nēēdīšu vakariņas |
| Vai tu dzersi pienu? | Jā, es dzeršu pienu. | Nē, es nedzeršu pienu. |
| Vai tu cepsi olas? | Jā, es cepšu olas. | Nē, es necepšu olas. |
| Vai tu vārīsi zupu? | Jā, es vārīšu zupu. | Nē, es nevārīšu zupu. |
| Vai tu gatavosi pusdienas? | Jā, es gatavošu pusdienas. | Nē, es negatavošu pusdienas. |
| Vai tu sagriezīsi maizi? | Jā, es sagriezīšu maizi. | Nē, es nesagriezīšu maizi. |